ਸ਼ੋਮਾ ਆਨੰਦ
ਸ਼ੋਮਾ ਆਨੰਦ (ਜਨਮ 16 ਫਰਵਰੀ 1958) ਇੱਕ ਭਾਰਤੀ ਟੈਲੀਵਿਜ਼ਨ ਅਤੇ ਫਿਲਮ ਅਦਾਕਾਰਾ ਹੈ। ਉਸਨੇ 1980 ਤੋਂ 1990 ਤੱਕ ਕਈ ਮੁੱਖ ਅਤੇ ਸਹਾਇਕ ਭੂਮਿਕਾਵਾਂ ਅਦਾ ਕੀਤੀਆਂ ਹਨ। ਉਸਨੇ ਆਪਣੇ ਫਿਲਮੀ ਕਰੀਅਰ ਦੀ ਸ਼ੁਰੂਆਤ ਰਿਸ਼ੀ ਕਪੂਰ ਦੇ ਨਾਲ ਫਿਲਮ ਬਾਰੂਦ ਤੋਂ ਕੀਤੀ ਸੀ। ਇਸ ਮਗਰੋਂ ਉਸਨੇ ਫਿਲਮ ਪਤਿਤਾ ਵਿੱਚ ਵੀ ਚੰਗਾ ਕੰਮ ਕੀਤਾ। ਦੋਵੇਂ ਫਿਲਮਾਂ ਪ੍ਰਮੋਦ ਚੱਕਰਬਰਤੀ ਦੀਆਂ ਲਿਖੀਆਂ ਅਤੇ ਨਿਰਦੇਸ਼ਿਤ ਸਨ। 1980 ਵਿੱਚ ਆਈਆਂ ਚਰਚਿਤ ਫਿਲਮਾਂ ਜਗੀਰ ਅਤੇ ਕੁਲੀ ਵਿੱਚ ਵੀ ਉਸਨੇ ਮੁੱਖ ਅਦਾਕਾਰਾ ਦਾ ਰੋਲ ਨਿਭਾਇਆ ਸੀ। 1990 ਤੋਂ ਬਾਅਦ ਹੁਣ ਫਿਲਮਾਂ ਜਿਵੇਂ ਜੈਸੀ ਕਰਨੀ ਵੈਸੀ ਭਰਨੀ, ਕੁਲੀ, ਹੰਗਾਮਾ, ਕਿਆ ਕੂਲ ਹੈਂ ਹਮ ਅਤੇ ਕਲ ਹੋ ਨਾ ਹੋ ਵਿੱਚ ਸਹਾਇਕ ਭੂਮਿਕਾਵਾਂ ਕਰ ਚੁੱਕੀ ਹੈ। ਉਹ ਭਾਰਤੀ ਟੀਵੀ ਸੋਪ ਭਾਬੀ ਅਤੇ ਕਾਈ ਜਿਆਦਾ ਚਰਚਿਤ ਸਿਟਕਾਮ ਹਮ ਪਾਂਚ ਦਾ ਹਿੱਸਾ ਸੀ। ਉਸਨੇ ਸ਼ਰਾਰਤ ਨਾਂ ਦੇ ਕਾਮੇਡੀ ਸ਼ੋਅ ਵਿੱਚ ਵੀ ਸ਼ਾਂਤੀ ਸੱਭਰਵਾਲ ਦਾ ਰੋਲ ਨਿਭਾਇਆ ਸੀ। ਉਸਨੇ ਕਈ ਪੰਜਾਬੀ ਫਿਲਮਾਂ ਵਿੱਚ ਵੀ ਕੰਮ ਕੀਤਾ ਹੈ। ਉਹ ਅਦਾਕਾਰ ਤਾਰਿਕ ਸ਼ਾਹ ਨਾਲ ਵਿਆਹੀ ਹੋਈ ਸੀ ਅਤੇ ਉਹਨਾਂ ਦੀ ਇੱਕ ਬੇਟੀ ਸਾਰਾਹ ਹੈ।